దేవ్‌సిన్హ్ చౌహాన్

దేవ్‌సిన్హ్‌ చౌహాన్‌ గుజరాత్ రాష్ట్రానికి చెందిన రాజకీయ నాయకుడు. ఆయన రెండుసార్లు ఎంపీగా ఎన్నికై 2019లో నరేంద్ర మోదీ మంత్రివర్గంలో కమ్యూనికేషన్స్ శాఖ సహాయ మంత్రిగా బాధ్యతలు నిర్వహిస్తున్నాడు.

జననం, విద్యాభాస్యం 
దేవ్‌సిన్హ్‌ చౌహాన్‌ 1964 అక్టోబరు 29న గుజరాత్ రాష్ట్రం, ఖేడా జిల్లా, నవగామ్‌లో సోమాభాయ్ చౌహన్, హీరాబెన్ దంపతులకు జన్మించాడు. ఆయన గుజరాత్ లోని పోర్ బందర్ ప్రభుత్వ పాలిటెక్నిక్ కళాశాలలో ఎలక్ట్రికల్ ఇంజినీరింగ్‌లో డిప్లొమా కోర్సు పూర్తి చేసి, 1989 నుండి 2002 వరకు ఆల్ ఇండియా రేడియో (AIR) లో ఇంజనీర్‌గా పనిచేశాడు.

రాజకీయ జీవితం
దేవ్‌సిన్హ్‌ చౌహాన్‌ ఆల్ ఇండియా రేడియోలో ఉద్యోగానికి రాజీనామా చేసి 2002లో భారతీయ జనతా పార్టీ ద్వారా రాజకీయాల్లోకి వచ్చాడు. ఆయన 2007లో జరిగిన అసెంబ్లీ ఎన్నికల్లో మాటర్ నియోజకవర్గం నుండి బీజేపీ అభ్యర్థిగా పోటీ చేసి తొలిసారి ఎమ్మెల్యేగా అసెంబ్లీకి ఎన్నికయ్యాడు. ఆయన 2012లో రెండోసారి ఎమ్మెల్యేగా ఎన్నికై, 2014లో జరిగిన పార్లమెంట్ ఎన్నికల్లో ఖేడా లోక్‌సభ నియోజకవర్గం నుండి ఎంపీగా పోటీ చేసి గెలిచి తన శాసనసభ్యత్వానికి రాజీనామా చేశాడు.

దేవ్‌సిన్హ్‌ చౌహాన్‌ 2016లో ఖేడా జిల్లా బీజేపీ అధ్యక్షుడిగా నియమితుడయ్యాడు. ఆయన 2019లో జరిగిన పార్లమెంట్ ఎన్నికల్లో రెండోసారి ఎంపీగా గెలిచి 2021 మే 7 నుండి నరేంద్ర మోదీ మంత్రివర్గంలో సమాచార శాఖ సహాయ మంత్రిగా బాధ్యతలు నిర్వహిస్తున్నాడు.
మూలాలు

వర్గం:1964 జననాలు
వర్గం:భారతీయ జనతా పార్టీ రాజకీయ నాయకులు
వర్గం:లోక్‌సభ సభ్యులు